**Lorenzo Baldisseri** (født 29. september 1940 i Barga i provinsen Lucca i Toscana i Italia) er en italiensk katolsk prelat og emeritert kuriekardinal som har virket i det pavelige diplomati.

Liv og virke
------------

### Prest

Den 29. juni 1963 mottok Lorenzo Baldisseri prestevielsens sakrament fra erkebiskopen av Pisa, Ugo Camozzo. Han var student ved Det pavelige institutt i kirkemusikk (Pontificium Institutum Musicae Sacrae). Han skiftet senere studieretning, og tok sin doktorgrad i kanonisk rett fra Det pavelige Lateranuniversitet i Roma. Dissertasjonen var om *Nuntiaturet i Toscana*.

Den 3. desember 1973 gikk Lorenzo Baldisseri inn i Den hellige stols diplomatiske tjeneste. Han ble postert til i de apostoliske nuntiaturene til El Salvador og til Guatemala. I 1977 ble Lorenzo Baldisseri nuntiatursekretær i Japan. I 1980 ble han postert til Brasil. Baldisseri flyttet så til det apostoliske nuntiatur i Paraguay i 1981. I 1983 ble han overført til Frankrike. Baldisseri ble deretter postert til Zimbabwe i 1986.

### Nuntius, titulærerkebiskop

Den 15. januar 1992 utnevnte pave Johannes Paul II ham til titulærerkebiskop av *Diocletiana* og apostolisk nuntius til Haiti. Bispeinnvielsen mottok han den 7. mars samme år fra kardinal Angelo Sodano; medkonsekratorer var sekretær for Kongregasjonen for biskoper, erkebiskop Justin Francis Rigali, og erkebiskopen av Pisa, Alessandro Plotti. 

Den 6. april 1995 ble Baldisseri apostolisk nuntius til Paraguay. 

Johannes Paul II utnevnte ham til apostolisk nuntius til India den 19. juni 1999. Lorenzo Baldisseri ble i tillegg apostolisk nuntius til Nepal 23. juni 1999. 

Den 12. november 2002 utnevnte Johannes Paul II ham til apostolisk nuntius i Brasil.

### Kurieposter i Roma

Pave Benedikt XVI utnevnte ham til sekretær for bispekongregasjonen den 11. januar 2012.

Den 21. september 2013 utnevnte pave Frans ham til generalsekretær for biskopssynoden. 

### Kardinal

I konsistoriet den 22. februar 2014 tok pave Frans ham inn i kardinalkollegiet som kardinaldiakon med titulærdiakoniet *Sant'Anselmo all'Aventino*.

Den 15. september 2020 innvilget pave Frans hans aldersrelaterte fratreden.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) \* bispeviet 1566
* Kardinal Girolamo Bernerio (1540–1611) \*1586
* Erkebiskop Galeazzo Sanvitale (1566–1622) \*1604
* Kardinal Ludovico Ludovisi (1595–1632) \*1621
* Kardinal Luigi Caetani (1595–1642) \*1622
* Kardinal Ulderico Carpegna (1595–1679) \*1630
* Kardinal Paluzzo Paluzzi Altieri degli Albertoni (1623–1698) \*1666
* Pave Benedikt XIII (1649–1730) \*1675
* Pave Benedikt XIV (1675–1758) \*1724
* Pave Klemens XIII (1693–1769) \*1743
* Kardinal Marcantonio Colonna (1724–1793) \*1762
* Kardinal Hyacinthe-Sigismond Gerdil (1718–1802) \*1777
* Kardinal Giulio Maria della Somaglia (1744–1830) \*1788
* Kardinal Carlo Odescalchi (1785–1841) \*1823
* Biskop Eugène-Charles-Joseph de Mazenod (1782–1861) \*1832
* Kardinal Joseph Hippolyte Guibert (1802–1886) \*1842
* Kardinal François-Marie-Benjamin Richard de la Vergne (1819–1908) \*1872
* Kardinal Pietro Gasparri (1852–1934) \*1898
* Kardinal Clemente Micara (1879–1965) \*1920
* Kardinal Antonio Samorè (1905–1983) \*1950
* Kardinal Angelo Sodano (1927–) \*1978
* Kardinal *Lorenzo Baldisseri* (1940–) \*1992

Referanser
----------

1. ↑  «Lorenzo Baldisseri». *Osservatore Romano*. 22. februar 2014.
2. ↑  www.catholic-hierarchy.org baldl, lest 24. august 2022

Eksterne lenker
---------------

* (en) Lorenzo Baldisseri – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** LCCN **·** ISNI **·** SUDOC **·** NKC **·** ICCU
 |